MÁRKÁK | FAJTÁK | KEVERÉS

Az alábbi lista átböngészése ajánlott mindenkinek, aki valami új dohányra vágyik, vagy csak egyszerűen kiváncsi a Klubtagok ízlésére (...de persze nyálcsorgatónak sem utolsó :o))). A teljesség (és legtöbbször az objektivitás) igénye nélkül felsoroltuk itt azokat a dohányokat, amikkel már volt dolgunk. A szubjektív véleményekhez odaírtuk a véleményező pipás nevét is, csak a viszonyítás végett.
A lista messze nem fedi le a Magyarországon kapható pipadohányok teljes válsztékát, főleg mivel a fórumban a többségről csak igen kevés infó jelent meg, vagy a szerk. még nem találkozott velük és így nem bírt mit hozzákölteni... Ezért ha bármelyik dohányról, vagy egy új, még nem részletezett dohányról saját véleményed van, nyugodtan írd meg nekünk, és mi itt közzétesszük.
Amennyiben új dohányról írsz nekünk, írj egy objektív, általásnos jellemzést róla (milyen fajtákból áll a keverék, milyen ízesítésű (angol vagy dán típus), hogyan ég, mennyire piszkít, mekkorára van vágva, mibe kerül, hol kapható, stb.) és egy saját, egyéni véleményt (mennyire ízlik, milyen erősnek tartod, kinek és mikorra ajánlanád).
(A Magyarországon nem kapható keverékeket dőlt betűvel jelöltük. A dohány neve után zárójelben az adott dohányhoz beérkezett külsős jellemzések száma látható.)

AMPHORA BORKUM RIFF COMOY DUNHILL EXCLUSIVE HOLGER DANSKE MacBAREN McLINTOCK MIDDLETON'S PETERSON PLANTA PIPE POINT (PPP) THOMAS RADFORD'S VON EICKEN W.O.LARSEN EGYÉB GYÁRTÓK DOHÁNYAI

DUNHILL

A nagynevű angol cég legendákat teremtett a pipadohányok terén. Az angol típusú dohánykeverékek legjavát ők gyátják. Dohányaik igen jó minőségűek (és igen drágák), nagy pipások szerint pedig nagyon finomak, azonban tiszta szívvel nem ajánlhatók kezdőknak, lévén a legtöbbjük erős, latákiás mixtúra.

Early Morning Pipe Nightcap Mixture 965 Standard Mixture Mild Standard Mixture Medum Royal Yacht Mild Blend Ultra Mild Elizabethian Mixture A londoni Dunhill bolt választéka

PETERSON
(Ezekről a Magyarországon nehezen beszerezhető -talán nem is kapható-, hagyományos ír dohányokról LEONIDAS remek írását közöljük...)
Peterson dohányokról általában mondhatni, nagyon jó minőségű, tiszta, megbízható dohányok. Árfekvésük sem nagyon magas, olcsóbbak Dunhillnél. Maroknyi fajta tán, nem több, (legalábbis amikről én tudok s amiket én ismerek) igy választékuk nagysága nem hasonlítható Dunhillhez, de még MacBarren-ékhez sem, mindazonáltal minőségben nem marad el egyik márka mögött sem, sőt. Némelyiknél klasszissal jobb, kimagaslik közülük. Mindegyik általam ismert keverékük "alap" keverék, ízük mély, érett, hogy úgy mondjam a maga kategóriájában "komoly". Anélkűl, hogy indokolatlanúl túl erős, vagy túl ízes lenne.

Irish Oak Old Dublin Irish Whiskey University Flake Sherlock Holmes Sunset Breeze Sweet Kilarney

COMOY

Scottish Mixture English Mixture

VON EICKEN

Több, mint 231 éve a piacon lévő cég ezidáig nem örvendett túlzott ismertségnek a hazai piacon. Pedig a választékukat végig nézve a fejünkhöz kapunk:
-Hiszen ezt a dohányt már én is kipróbáltam!
A Lübeckben székelő családi vállalkozás 8 generáció óta készít különféle dohányárukat, többek között a pipázáshoz szükséges mixtúrákat is. Ezek jó része a magyar piacon is kapható. (Alexandrosz)

Calumé Springwater-Exotic cut Private Club Käpt`n Bester Wild Geese Rosebud Straight Vanilla

PLANTA PIPE POINT (PPP)

A legnagyobb dohánygyártással foglalkozó német cég. Jónéhány keverékük, különböző fantázianeveken nálunk is megtalálható.

Danish Black Vanilla Van Halteren's Black & Mild Pergamon Jacaranda Germain's Mixture

EXCLUSIVE

Általában az extrém aromákkal ízesített dohányok jellemzőek a cégre. Amúgy többségében könnyű, kellemes, megfizethető dohányok.

Exclusive Sherry & Cherry Royal Aromatic Apricot Wild Mango Summertimes Special Whisky Sweet Coconut

THOMAS RADFORD'S
Leonidas által angol típusúnak minősített (egyébként németországban gyártott), igen kellemes, tiszta de aromás dohányok. Akit riasztanak az Exclusive furcsa ízösszeállításai, bátran próbálkozhat ezekkel, kezdőként is.

Old Scotch Wild Honey Rum royal Classic port Black Maple Sunday Fantasy

MacBAREN

A világhírű dán cég legtöbb (és iszonyú sok van...) fajta dohánya megtalálható az igényesebb magyar dohányboltok választékában. A topictagok által igen kedvelt keverékek. Az aromás, dán típustól a tiszta dohányízű keverékeken át egészen az angolos, latákiás mixtúrákig minden fajta íz és típusvilág képviselve van. Erősségük a csomagoláson egy ötletes skálán jelezve, a választásodat erre nyugodtan alapozhatod. Ha pedig ingyenes dohánymintára vágysz tőlük, nézz körbe a honlapjukon ...(Apró tanács: MacBarenék ugyan "ready rubbed"-nek hírdetik a keverékeiket, de messze nem azok (általában). Egyszóval tömés előtt mindenképpen morzsold apróbrra őket!(Kiváltképp veszélyeztetett: Navy Mixture, Cream Vanilla, Mixture, stb.)

Mixture (Scottish Blend) Mixture Mild Navy Mixture Dark Twist (roll cake) Cherry Ambrosia (1) Cream Vanilla Black Ambrosia Original Choice Golden Dice Only Tobacco Golden Ambrosia Mild Choice Virginia No1. Plum Cake Gold Of Denmark Burley Norwood Mixture Light Golden Blend

MIDDLETON'S
Jellegzetesen amerikai, könnyed, édeskés dohányok. Borsos áruk ellenére megfelelő alternatívát jelentenek kezdők számára, ha az többi dohány túl csípős vagy erős lenne.

Black & Mild Vanilla Gold & Mild Vanilla

BORKUM RIFF
A svéd cég saját bevallása szerint akkora mértékben van jelen a pipadohányok piacán, mint a Marlboro a cigarettákén. Dohányaik olcsók, egyesek által igen kedvelt (főleg a piros, cseresznyés), mások által egyértelműen csípősnek, rossznak minősített füstök. Mindenképpen igaz rájuk, hogy erősen "szószosak", ezért, hogy a pipamocsok-képződést redukáljuk, célszerű szívás előtt megszellőztetni a tömetet.

Ultra Light Cherry cavendish Black cavendish Bourbon Whiskey Malt Whiskey Scandinavian Mild Vanilla

McLINTOCK
A Planta egyik márkája, nevével ellentétben német dohányok. Megfizethető árú, jó minőségű keverékek (a tiszta ízek kedvelőinek talán egy kicsit túl erősen aromásítottak).

Wild Cherry Black Cherry Blackberry Mild

HOLGER DANSKE

Szintén Planta termékek. Exluzív, aromás, illatos keverékek.

Royal Navy Flake Original Honey Dew Black and Bourbon Mango and Vanilla Red Kirsberry Wine Premium Blend and Flake

AMPHORA

Régóta népszerű, holland márka, nem csak hazánkban, hanem egész Európában. Enyhén aromásított, de nem szószos cavendishek, az aroma nem nyomja el a dohány ízét, ami meglepően harmonikusan van összeválogatva. Vékonyra vágott, könnyen tömhető dohányok. Az áruk is igen kedvező.

Full Aroma (piros) Regular (barna) Mild Aroma (kék) Rich Aroma (zöld) Oriental Black Cavendish

W.O.LARSEN

A dán cég nemcsak pipáiról, de kitűnő dohányairól is ismert. A nálunk kapható három keverék mindegyike igen kellemes, könnyed, ízlésesen aromásított, tipikus dán dohány. A The Master's Blend sorozat tagjai ezen felül igen kedvező árúak is. (Csak pár forinttal drágábbak a Borkumnál, de minőségben nem összehasonlíthatók vele...)

Sweet Aromatic (barna) Golden Dream (kék) Selected Blend No.50.

EGYÉB GYÁRTÓK DOHÁNYAI:

Itt ejtenénk szót azokról a keverékekről, amik nem tartoznak egyetlen ismertebb márkához sem, vagy csak egyedül vannak jelen a piacon.

Balkan Sobranie Magyar Pipadohány Black Gold (1) Clan Aromatic Presbyterian Mixture Ocean Liner sorozat: Flake & Cavendish

Copyright 2000 Magyar Pipaklub Egyesület www.pipaklub.hu pipaklub@pipaklub.hu