Holger Danske
Royal Navy Flake

Karakteres, finom, egy picit édeskés, de tiszta dohányíz jellemzi, valami megfoghatatlan, könnyeden édes aromával a háttérben, ami engem leginkább az aszalt fügére emlékeztet. (Nyersen is erre hajaz az illata). Füstje szerintem remek illatú, kedvesem szerint viszont erősebb és testesebb, mint a többi édes jellegű dohányom. Amennyire pipázás közben meg tudtam ítélni, a füst illata még éppen a "hölgybarát" kategóriába sorolható. A Flake állag miatt az égési tulajdonságok is nagyon rendben vannak. Én nem szoktam szétmorzsikálni az ujjaimmal, csak éppenhogy megnyomkodom és hosszirányban, félbehajtva a pipába teszem, majd zömítem. Ez azt eredményezi, hogy sokkal kevesebbet kell foglalatoskodni a parázs életbentartásával, mint az egyéb dohányoknál. Alig kell igazgatni a parazsat. Jól és tisztán ég, szinte semmi csapadék nem marad utána. A hamuja fehér, nagyon finom állagú és könnyen kiszórható. Nem ragad bele a pipába, nem kell vakargatni. Az íze, mint már írtam, roppant kellemes, de ugyanakkor (szinte észre sem veszi az ember) eléggé "kraftos" is. Van ereje. Annyira, hogy nagy űrméretű pipából szívva, 2 óra pipázási idő alatt egy enyhe nikotinmérgezést kellett elszenvednem (amit senkinek sem ajánlok). Szóval csak óvatosan a magamfajta "kocapipásoknak"! :) Egy próbát szerintem nagyon is megér, mert remek dohány, kitűnő ízzel és illattal. (Lord Andrew)

Véleményem erről a dohányról...