Ocean Liner sorozat: Flake & Cavendish

Már kibontásnál nagyon kellemes, édes (de nem nagyon), aszaltgyümölcsös mazsolás az illata - első gondolatom az volt "olyan igazi pipadohány, amit a szekrényembe is raknék". Az állaga: nem túl kicsi, nem túl nagy. Sajnos kis zacsiban kaptam, nem sok látszik belőle. Leírás szerint először flake-ba préselik, majd szét is cincálják, igy kerül csomagolásra.
Meggyújtva sem vesztette el ezt a kellemes illatot, szinte végig én magam is tudtam élvezni - ami nem gyakori. Nagy
élvezetet nyújtott. Az íze is ennek megfelelő, nem túl erős. Sajnos még nem olyan fejlettek az ízlelőbimbaim, hogy ennél részletesebb jellemzést adhassak. És ekkor jött életem egyik legjobb ötlete: megkértem a legkedvesebb páromat, (akinek nagyon jó, és érzékeny a szaglása), hogy ne csak azt mondja meg hogy jó-e, vagy sem az ő szempontjából, hanem írja le, hogy milyennek érzi. Íme az ő leírása a szoba illatáról:
"Angol udvarház (nem túl nagy), kő, zsindely, őszi kert. Vörös avar, a falon vadszőlő. Bent faburkolat, kandalló, tűz, az asztalon nagy tál őszi gyümölcs (alma, szőlő, körte, naspolya), besüt a nap." (BORZZZZ)

Véleményem erről a dohányról...