English Mixture

Többféle Virginia az alap, kevés Cavendish és ugyhiszem egyenlő arányban Orientális és cudar erős
Latákia jön hozzá. Ha beleszagolsz az English mixtúrákra jellemző intenzív, de nem átható, nem gorombán tolakodó illat érződik, nagyon enyhe, épp csak hogy érezhető, vélhetően mogyorós - mandulás háttérrel. Nyílvánvalóan hosszan érlelt dohányok nagyszerű illata. Épp csak kicsivel nedvesebb mint kéne (mint az előbbi, ez is nyer vele ha száradni hagyod cseppet), de egyébként kitűnő állagú. Lassan ég, könnyű végigszívni a tömetet, füstje hűvös, száraz. Íze kivételesen érett, meglehetősen "laktató", kellően tömény. Közepesnél erősebb, nagyon finoman kiegyensúlyozott keverék. Dunhill EMP-nál mélyebb, komolyabb, erősebb, kategóriájának ragyogó darabja.

Véleményem erről a dohányról...