(vissza...)

Dunhill

A nagynevű angol cég legendákat teremtett a pipadohányok terén. Az angol típusú dohánykeverékek legjavát ők gyátják. Dohányaik igen jó minőségűek (és igen drágák), nagy pipások szerint pedig nagyon finomak, azonban tiszta szívvel nem ajánlhatók kezdő pipásoknak, lévén a legtöbbjük erős, latákiás mixtúra. A következő keverékek Magyarországon illetőleg a szomszédos országokban kaphatóak, a Dunhill londoni boltjának választékáról Leonidas kedvcsinálójából tájékozódhatsz.

-Nightcap
"Ízre, főleg miután egy kissé megszoktam fogyaszthatónak minősitettem (no nehogy már pipás életem eddigi legdrágabb dohánya a felbontás után a kukában végezze!). Sőt! minekutánna úgy 1:2 arányban Radford's Wild Honey-val kevertem, egy igazi mélyjáratú nehézcirkálot kaptam, bár a latákia így is nyomát hagyta a füstön..." (ZEINSTEIN)
"...bár könnyű, esti dohánynak szánják, erős latakia ízével és nem kimondottan "hölgybarát" illatával nem vált a kedvencemmé..." (DR.GRABOW)
"...mellbevágós hatása amint mondod a Latákiától van, ez adja fanyar, átható illatát, ízéhez az öreg, mély, robusztus jelleget. Van azonban még egy féle dohány benne, ami ezt a darabos robusztot lekerekíti, s különlegesnek ható testességgé változtatja, ami, -kb ahogy írod- kellemes meglepetessé, igen finommá teszi; a Perique. Ez egy extrém fajta több szempontból is: ha értesüléseim nem tévesek, hát csak Louisiana államban, relative kis területen, kőrnyéken terem meg, méreg drága. Lassan ég, semmi más fajtákhoz nem hasonlíthatóan finom, exotikus ízü. Ráadásúl szakértők szerint a világ legnagyobb nikotin tartalmú dohánya." (LEONIDAS)
-Ultra Mild
"Világosszínű kerek fémdobozban, ha jól emlékszem. Íze pont az, amit a neve igér: nagyon enyhe íz, de jellegzetesen fanyar bukéjú "dunhilles" illat, szemben a Dunhill más dohányaival, amelyekben túlteng a latakia. Napkezdéshez és - egy agyondohányzott nap végén - utolsó pipába ajánlom." (ALEA)
-Mild Blend
"...nagyon kellemetes szőkeség. Lekerekített sarkú, téglalap alakú fémdoboz, világoskék tetővel és átlós sötétkék csíkkal, ugyancsak a tetőn." (GEOCZE ZOARD)
"Kellemes, férfias, de "hölgybarát" (DR. GRABOW)
Early Morning Pipe

"Kerek doboz, világoskék tető, rajta kakas és stilizált nap, sugarakkal. Ez már nem annyira szőke, de nem is nagyon harapós." (GEŐCZE ZOÁRD)
"Enyhe s kellemes állagú, könnyen égős típus...igen kevés benne a Latákia, alapvetően Virginia és keleti dohányok keveréke..." (LEONIDAS)
"...a doboz mélyéről előtörő szag tökéletes reprodukciója egy koszos, falusi talponálló, takarítást sosem látott, több éve büdösödő hamutartójának mélyéről előtörő, áporodott kigözőlgésnek..."
"A számat elöntő, átkos csalmatokból származó kipárolgás, vad és elkeseredett tiltakozást váltott ki izlelőbimbóimból. Néhany további szippantas (hátha jobb lesz...), majd belémnyilalt a felismerés, hogy honnan ismerem én ezt a fertelmet: anno, boldogult ifjúkoromban, meglehetősen "kicsapongó" életmódot folytattam, így gyakorta esett meg velem, hogy egy-egy "házibulin" alaposan a pohár fenekére néztünk, miközben a társaság teljes cigaretta készletét elszívtuk hajnalig. Nem tudom, hogy Közűletek emlékszik-e (megélte-e?) valaki arra a szituáciora, amikor az ember gyermeke egy ilyen átivott, átdohányzott éjszaka után ébred, szájíze mint egy elhanyagoltabb pocegodoré, szemei, mint hóba vizelt lyukak - de (megrögzött nikotinistaként) már az első cigaretta után tapogatozik...? Nos, ilyenkor derül ki, ugye, hogy egy szal cigi sincs már széles e vidéken... Mit tesz ilyenkor egy vérbeli lánc-dohányos? Elkezdi feltúrni a hamutartókat, hátha lel valahol egy - pazarlo módon - csak félig elszívott "dekket". Rendszerint siker koronázza az erőfeszítéseket: általában előkerül egy hosszabb csikk - vége mar keményen összetapadva, a vigalomban egy kis sör is ráfröccsenhetett, de már megszikkadt annyira, hogy meg lehessen gyújtani...
Na, ezeknek a koszos, félig szívott, áporodott "rigóknak" az ízet hozza a Dunhill E.M.P. - garantalt minőségben, tetszetős csomagolásban, borsos áron..." (LAIKUS első találkozása latákiás dohánnyal...:o)
-Elizabethian Mixture
"...latakias dohánynak vettem meg, vagy legalábbis abban a hiszemben éltem migcsak ki nem bontottam - ugyanis Ő nem latakiás, hanem Perique-s füstölnivaló..." (ZEINSTEIN)
-Mixture 965
"...beiger színű kerek doboz, szerintük középerős, szerintem félnehézssúlyú, rumos mogyoró ízű (ha van ilyen), az illata őszi avarégetést idéz." (ALEA)
-Standard Mixture Mild
"cseppet sem mild (ALEA)"

(vissza...)