Only Tobacco

Az amit a neve ígér: dohány, cukor, víz, semmi extra. Elég erős, kicsit talán száraz aromájú, cigarettadohányra emlékeztető keverék. SIRE szerint olyan, mint a finomított Magyar Pipadohány. Van benne valami...(VIX)

"Érdekes, közepesen finom szálakra vágott, aranysárga, "nyers" alapillatú dohány. Tapintása meglehetősen selymes, finom. Mint a leírásból megtudtam a készítéséhez a cukron, vizen és dohányon kívül nem használtak fel semmi mást. Nincs benne illatanyag, ízesítés stb, ettől az egész nagyon tiszta érzést kelt. A dohány alapja egy édeskés Virginia dohánykeverék, melyet Burley-vel és egy csipet keleti dohánnyal ízesítenek. A keveréket én az erősebbek közé sorolnám. Nem annyira ütős, mint az általam kedvelt Royal Navy Flake (Holger Danske), de semmiképpen sem sorolnám az enyhe kategóriába. Íze meglepően lágy. Talán ahhoz tudnám hasonlítani az érzést, amikor az ember kifújja a füstöt, mint amikor egy korsó finom Guiness lecsúszik. Selymes érzést kelt, de azért ott van a háttérben az erő is. Íze kellemesen édeskés, de nem túl aromás vagy édes. A háttérben kis, kávészerű íz bújkál (nem kávé, de máshoz nem tudnám hasonlítani). Az illata meglepően hölgybarát. Édeskés, enyhe és a szobában sem marad utána erőteljes "pipaszag" (legalábbis a párom állítása szerint). Szerintem érdemes kipróbálni, mert egy próbát mindenképpen megér!" (Lord Andrew)

Véleményem erről a dohányról...